Kings aanvaar besluit oor buitelandse spelers | Nuus24
Kaapstad – Cheeky Watson, voorsitter van die Southern Kings, het gesê sy span aanvaar 'n reël van die Suid-Afrikaanse Rugbyunie (Saru) dat hulle nie meer as twee buitelandse spelers tydens die Super-reeks op die veld mag hê nie.Rapport het Sondag berig dat die Kings se versoek aan Saru om meer as twee buitelandse spelers op die veld toe te laat, afgekeur is. Saru het die besluit glo Vrydag tydens ‘n vergadering geneem, met ‘n amptelike aankondiging wat Maandag verwag word.“Die Southern Kings het nog nie amptelike bevestiging van SA Rugby oor die aangeleentheid gekry nie, maar ons het geen rede om nie die verslag te glo nie,” het Watson aan Rugby15.co.za gesê.“As dit die geval is, sal ons die besluit van SA Rugby aanvaar. Ons weet hierdie streek is nog nooit met 'n silwer lepel gevoer nie en ons het geen rede om te dink dat dit anders sal wees voor ons eerste Superrugby-seisoen nie.”“Ons sal egter nie een van ons buitelandse spelers laat gaan nie omdat daar nog genoeg geleenthede in ons strukture is vir hulle om ‘n bydrae te maak.”Die Kings se eerste wedstryd is op 23 Februarie teen die Force in Port Elizabeth. Lees hier meer.Vir die jongste sportnuus volg Nuus24Sport op Twitter.
Lees meer oor: superrugby | southern kings VOLGENDE OP NUUS24X
Wayne Thies sê...
Die beste fetcher in huidige rugby! Maar Heynecke sien dit nie raak nie. Ek hoop Brussouw loop hom raak by die lughawe om hom n paar warme klappe te gee. Gelukig sine ons hom weer volgende jaar by die Cheetahs met Super Rugby. Heynecke Meyer is swak!!!